Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2020 M. GEGUŽĖS 6 D. NUTARIMO NR. 512 „DĖL užDAROSIOS AKCINĖS BENDROVĖS „VALSTYBėS INVESTICINIS KAPITALAS“ IR UŽDAROSIOS AKCINĖS BENDROVĖS VALSTYBės INVESTICIJŲ VALDYMO AGENTŪROS STEIGIMO IR VALSTYBĖS TURTO INVESTAVIMO“ PAKEITIMO

2023 m. d. Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2020 m. gegužės 6 d. nutarimą Nr. 512 „Dėl uždarosios akcinės bendrovės „Valstybės investicinis kapitalas“ ir uždarosios akcinės bendrovės Valstybės investicijų valdymo agentūros steigimo ir valstybės turto investavimo“ ir jį išdėstyti nauja redakcija:

„Lietuvos Respublikos Vyriausybė

nutarimas

DĖL užDAROSIOS AKCINĖS BENDROVĖS „VALSTYBėS INVESTICINIS KAPITALAS“ IR UŽDAROSIOS AKCINĖS BENDROVĖS VALSTYBės INVESTICIJŲ VALDYMO AGENTŪROS STEIGIMO IR VALSTYBĖS TURTO INVESTAVIMO

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 1 punktu, 22 straipsnio 2 dalies 3, 4, 6 ir 7 punktais, įgyvendindama Lietuvos Respublikos akcinių bendrovių įstatymą, Lietuvos Respublikos finansų įstaigų įstatymą, Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir atsižvelgdama į 2020 m. kovo 19 d. Europos Komisijos komunikatą Nr. 2020/C 91 I/01 „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2021 m. lapkričio 18 d. Europos Komisijos komunikatu Nr. 2021/C 8442, 2020 m. gegužės 26 d. Europos Komisijos sprendimą Nr. C(2020) 3534 (final) „Valstybės pagalba SA.57008 (2020/N) – Lietuva COVID-19: Pagalbos verslui fondas“ su paskutiniais pakeitimais, padarytais 2021 m. gruodžio 22 d. Europos Komisijos sprendimu Nr. C(2021) 9928 (final), ir Lietuvos Respublikos Vyriausybės 2023 m. vasario 15 d. nutarimo Nr. 90 „Dėl Lietuvos Respublikos Vyriausybės 2018 m. spalio 17 d. nutarimo Nr. 1046 „Dėl pavedimo vykdyti nacionalinės plėtros įstaigos veiklą“ pakeitimo“ 2.5 papunktį, Lietuvos Respublikos Vyriausybė nutaria:

1. Įsteigti uždarąją akcinę bendrovę „Valstybės investicinis kapitalas“ (toliau – Bendrovė).

2. Nustatyti, kad Bendrovei kaip valstybės įnašas perduotas valstybei nuosavybės teise priklausantis finansinis turtas – 101 200 000 (vienas šimtas vienas milijonas du šimtai tūkstančių) eurų. Bendrovės akcijos valstybei suteikia 100 procentų balsų Bendrovės visuotiniame akcininkų susirinkime.

3. Įsteigti uždarąją akcinę bendrovę Valstybės investicijų valdymo agentūrą (toliau – Agentūra).

4. Nustatyti, kad Agentūrai kaip valstybės įnašas perduotas valstybei nuosavybės teise priklausantis finansinis turtas – 1 000 000 (vienas milijonas) eurų. Agentūros akcijos, vadovaujantis Lietuvos Respublikos Vyriausybės 2022 m. spalio 19 d. nutarimu Nr. 1041 „Dėl valstybės turto investavimo ir uždarosios akcinės bendrovės „Investicijų ir verslo garantijos“ įstatinio kapitalo didinimo“, perduotos uždarosios akcinės bendrovės „Investicijų ir verslo garantijos“ (toliau – INVEGA) įstatiniam kapitalui didinti.

5. Pavesti Finansų ministerijai, kaip Bendrovės ir INVEGOS valstybei nuosavybės teise priklausančių akcijų valdytojai, priimti atitinkamus sprendimus ir užtikrinti, kad Bendrovės ir INVEGOS per patronuojamąją įmonę Agentūrą vykdoma veikla atitiktų Sprendimo Nr. C(2020) 3534 (final) nuostatas.

6. Įpareigoti finansų ministrą ir ekonomikos ir inovacijų ministrą patvirtinti Pagalbos verslui fondo veiklos aprašą, kuriame būtų nustatyta, kad Pagalbos verslui fondas (toliau – Fondas) steigiamas kaip komanditinė ūkinė bendrija, kurios dalyvės yra Agentūra ir Bendrovė, taip pat nustatyti Fondo veiklos principai bei komanditinės ūkinės bendrijos veiklos nuostatos.“

Ministras Pirmininkas

Finansų ministras